Den lille gutten Lorenzo Odone (Zack O'Malley Greenburg) begynner plutselig en dag å oppføre seg unormalt, og han mister gradvis hukommelsen og hørselen. De bekymrede foreldrene Augusto (Nick Nolte) og Michaela (Susan Sarandon) tar Lorenzo med til legen og blir fortalt at sønnen lider av en sjelden og uhelbredelig nervesykdom som kalles adrenoleukodystrofi (ALD). Lorenzo blir stadig sykere, og Augusto og Michaela bestemmer seg for å ta saken i egne hender. De gjør alt de kan for å finne en kur mot den dødelige sykdommen, og etter langt om lenge kan det virke som om en spesiell type olje kan være løsningen.